8.9.2007 Jurnalul Oficial al Uniunii Europene L 237/71 DECIZIA BĂNCII CENTRALE EUROPENE din 24 iulie 2007 privind termenii şi condițiile TARGET2-ECB (BCE/2007/7) (2007/601/CE) COMITETUL EXECUTIV AL BĂNCII CENTRALE EUROPENE, având în vedere Tratatul de instituire a Comunității Europene, în special articolul 105 alineatul (2) a patra liniuță, având în vedere Statutul Sistemului European al Băncilor Centrale şi al Băncii Centrale Europene, în special arti- colul 11.6 şi articolele 17, 22 şi 23, întrucât: (1) O politică monetară unică implică nevoia unui sistem de plăți prin care operațiunile de politică monetară între băncile centrale naționale (BCN) şi instituțiile de credit pot fi efectuate la timp şi în siguranţă şi care promovează unicitatea pieței monetare în cadrul zonei euro. (2) Varianta inițială a sistemului transeuropean automat de transfer rapid cu decontare pe bază brută în timp real („TARGET”) se înlocuieşte cu TARGET2, caracterizat printr-o platformă tehnică unică numită platformă comună unică (PCU). TARGET2 va continua să îndeplinească aceleaşi scopuri principale ca şi TARGET, furnizând un mecanism solid şi eficient, care funcţionează pe baza SSP, pentru decontarea plăților în euro. (3) Consiliul guvernatorilor a adoptat Orientarea BCE/2007/2 din 26 aprilie 2007 privind Sistemul transeuropean automat de transfer rapid cu decontare pe bază brută în timp real (TARGET2) ()). (4) Banca Centrală Europeană (BCE) va participa la TARGET2 în scopul procesării plăților proprii ale BCE şi a plăţilor clienților săi efectuate în TARGET2 şi pentru a furniza, prin intermediul TARGET2, servicii de decontare pentru orga- nizațiile prestatoare de servicii de compensare (clearing) şi de decontare, inclusiv pentru entitățile stabilite în afara Spațiului Economic European (SEE), cu condiția ca acestea să fie supuse supravegherii de către o autoritate competentă şi accesul lor la TARGET2-ECB să fi fost aprobat de către Consiliul guvernatorilor. (5) BCE poate accepta drept clienți doar bănci centrale şi organizații europene şi internaționale. (6) BCE poate acorda credit pe parcursul zilei (intraday credit) conform prezentei decizii doar clienților care sunt organizații europene sau internaționale. () A se vedea pagina 1 din prezentul Jurnal Oficial. (7) Consiliul guvernatorilor a hotărât ca regulile sistemelor componente ale TARGET2 să fie armonizate în cea mai mare măsură posibilă şi făcute publice, DECIDE: Articolul 1 Domeniu de aplicare (1) TARGET2-ECB poate doar: (a) procesa plățile proprii ale BCE; (b) procesa plățile clienților BCE; şi () furniza servicii de decontare pentru organizațiile presta- toare de servicii de compensare (clearing) şi de decontare, inclusiv pentru entitățile stabilite în afara SEE, cu condiția ca acestea să fie supuse supravegherii de către o autoritate competentă şi accesul lor la TARGET2-ECB să fi fost aprobat de către Consiliul guvernatorilor. (2) BCE poate accepta drept clienți doar bănci centrale şi organizații europene şi internaționale. Articolul 2 Credit pe parcursul zilei (intraday credit) (1) BCE poate acorda credit pe parcursul zilei (intraday credit) doar clienților care sunt organizații europene sau internaționale prin descoperiri de cont asupra contului (conturilor) unor astfel de clienți. Descoperirile de cont nu vor depăşi în nici un moment pe parcursul zilei valoarea definită în acordul cu clientul pentru fiecare dintre conturi. Creditul pe parcursul zilei (intraday credit) acordat de BCE se limitează la ziua în cauză, fără posibilitatea de prelungire prin credit overnight. (2) Orice acordare de credit pe parcursul zilei (intraday credit) de către BCE se realizează în conformitate cu aranjamentele de punere în aplicare a regulilor de acordare a creditului pe parcursul zilei (intraday credit) prevăzute în anexa III la Orientarea BCE/2007|2. Articolul 3 Termeni şi condiții TARGET2-ECB Termenii şi condițiile TARGET2-ECB sunt cele prevăzute în anexa la prezenta decizie.